Stetka Éva
Október

Zsebemben őrzök három makkot,
S az első vadgesztenyét.
Nem szégyelltem kincseket gyűjteni,
Későn tanultam meg, hogy ez a bölcsesség.

Mértékletes és józan élet,
Ártatlan álmodozás...
Nem tagadom le a törvényeid: élek,
S jobban, mint bárki más.

Mező Tibor
Nagyerdőn

Nyugtalan tükrén a tónak
szomorúfüzek ágai lógnak.
Elmossa ezt is az eső,
mint az álom, a szenderegtető.

Ó, te gyönyörű, gyötrelmes élet!
Őszi levél simul úgy az ághoz,
ahogy én kapaszkodom beléd.